  Виталий Пронин Мерлыко вотэсбамъёсын эрекчи ивор вӧлиз: Удмуртиын, пе, терракт дасяське. Кылем арын Ижысь Удмуртской ульчаысь корка газэн йырин пуштэм бере Удмуртиысь югдурез утисьёслы трос адямиос жингыръяны кутскизы: отын-татын, пе, пуштылон арбериос тыремын. Нунал ӵоже таӵе ивортонъёс 50 пала вуизы. Валамон, югдурез утисьёс соку ик потазы та интыосы, но пуштылон арбериосты ӧз шедьтылэ. Собере ини тодмо луиз: эрекчиос жингыръяло вылэм Украинаысь. 1-тӥ оштолэзе но «ВКонтактеын» видео вӧлмиз: вань, пе, мерлыко бам, кытын дырын-дырын ивортылӥське, кытын, ку но кызьы луозы шимес учыръёс. 13-тӥ оштолэзе, пе, Сарапулын терракт дасяське, со луоз «Сарапул молодой» фесиваль дыръя. Валамон, та ивор зэм ӧвӧл, но озьы ке но калык пӧлын кышкан вӧлмытэ. Видео оглом суп-сап лэсьтэмын, нош солэн авторез ассэ Люцифер нима. Берло дыре калыкез суран вылысь таӵе иворъёс трос гинэ вӧлмо, вотэсын уго эрик паськыт. Кинлы та ваньмыз кулэ? Пыр почгес татын. Сергей Захаров  